**Sitroen C4** (fr. *Citroën C4*) je automobil koji proizvodi francuska fabrika automobila Sitroen. Proizvodi se od 2004. do danas.

Istorijat
---------

C4 se pojavio 2004. godine kao naslednik Ksare. Trenutno se proizvodi druga generacija. Mehanički je sličan Pežou 308. Od 2010. godine kada počinje da se proizvodi druga generacija, prestaje se sa proizvodnjom C4 kupea, koji je zamenjen sa premijum modelom *DS4*. 2005. godine je osvojio drugo mesto u izboru evropskog automobila godine.

### Prva generacija (2004–2010)

Sitroen C4 je porodični automobil koji je francuski proizvođač predstavio u jesen 2004. godine. Originalnu spoljašnost je dizajnirao poznati dizajner firme Donato Koko. C4 se proizvodio u nekoliko varijanti, kupe sa troje vrata, hečbek sa petoro vrata i sedan sa četvoro vrata, koji je dostupan na nekoliko tržišta, kompaktna MPV verzija sa sedam sedišta Grand C4 Pikaso (u prodaji je od 2006.) i pet sedišta C4 Pikaso (u prodaji je od 2007. godine). Dimenzije hečbek verzije su - dužina 4260 mm, širina 1769 mm, visina 1458 mm, kupe - dužina 4274 mm, širina 1769 mm, visina 1458 mm, a sedan - dužina 4770 mm, širina 1769 mm, visina 1510 mm. Redizajn verzije C4 je predstavljen krajem 2008. i početkom 2009. godine.

C4 je bezbedan automobil, opremljen sa šest vazdušnih jastuka. Ima efikasan sistem kočenja, kvalitetan ESP (Elektronska kontrola stabilnosti) i ASR (Sistem protiv proklizavanja). Dobra struktura karoserije osigurava bezbednost putnika. C4 je na Euro NCAP testu, 2004. i 2010. godine, dobio maksimalnih pet zvezdica za bezbednost.

Koristili motore iz PSA grupacije, a to su, benzinski **1.4** 16V (88 KS), **1.6** 16V (109, 120, 140 i 150 KS), **2.0** 16V (136, 140 i177 KS) i dizel-motori **1.6** 16V HDi (90 i 109 KS), **2.0** 16V HDi (136 i 140 KS).

### Druga generacija (2010–)

Druga generacija je predstavljena 2010. godine na Salonu automobila u Parizu. Novi dizajn više liči na klasu više na model C5, karoserija postaje manje zaobljena i dobija elegantne linije. Duži je i širi od prve generacije, dok je međuosovinsko rastojanje ostalo isto. Dostupan je samo sa petoro vrata i sedan sa četvoro vrata. Krajem 2012. godine predstavljena je i sedan verzija zvana C4 L, dizajniran od strane PSA u Šangaju za kinesko i rusko tržište. Platforma je ista kao kod hečbek verzije, samo je povećano međuosovinsko rastojanje.

Sferni oblik tela doveli su do dobre aerodinamike. Dužina Citroen C4 sa troje vrata - 4260 mm, širina 1773 mm, visina - 1459 mm, međuosovinsko rastojanje - 2608 mm, masa praznog 1280 kg , kapacitet 520 kg.

Citroen C4 dostigao maksimalnu ocenu od pet zvezdica u crash testu Euro NCAP za bezbednost putnika. U obe verzije Citroen C4 vešanja točkova ne samo da obezbeđuje dobar kontakt sa putom, i stabilnost vozila, ali i efikasno suočavanje sa neravninama, radi relativno mirno.

Motori druge generacije su: benzinski **1.4** VTi (95 KS), **1.6** VTi (120 KS), **1.6** THP (155 KS) i dizel-motori **1.6** HDi (90 KS), **1.6** 16V HDi (110 KS), **2.0** 16V HDi (150 KS).

Galerija
--------

* I generacijaI generacija
* I generacijaI generacija
* I generacija, sedanI generacija, sedan
* I generacija, kupeI generacija, kupe
* II generacijaII generacija
* II generacijaII generacija
* II generacija, sedanII generacija, sedan
* II generacija, sedanII generacija, sedan

Napomene
--------

1. ↑  Menjači su isti u obe generacije.
2. ↑  Podaci o dimenzijama se odnose na drugu generaciju za hečbek verziju.

Vanjske veze
------------

***Citroën C4*** na Wikimedijinoj ostavi

* Avtomarket: Citroen C4 (`ru`)
* Netcarshow: Citroën C4 L (`en`)
* Citroen C4 2004-2010 - MLfree.com Citroen C4 2004. - 2010. (`sh`)